system
Răspunde în limba română, în stilul Wikipedia, cat mai corect gramatical.
user
Ce poți să îmi spui despre acest subiect: Primulacee?
assistant
Primulaceele (Primulaceae)   sunt o familie de plante superioare angiosperme dicotiledonate din ordinul Ericales (Primulales), care cuprinde 955 de specii de plante ierbacee, perene sau anuale, rareori subarbuști, răspândite pe tot globul terestru, mai ales în regiunile temperate de nord, în special în regiunea mediteraneană, Alpii și Asia Mică. Frunze simple, fără stipele, alterne sau opuse, uneori verticilate, cele bazale adunate adeseori în rozetă, cu limb întreg sau lobat. Flori bisexuate (hermafrodite), radiar simetrice (actinomorfe), heterostile, pentamere, rar 4-7-mere, adunate în umbele terminale, în raceme, panicule sau spice axilare, mai rar solitare. Caliciu gamosepal cu 5 sepale concrescute. Corolă gamopetală cu 5 petale concrescute într-un tub și cu un limb plat, cu 5 lobi pe margine, uneori campanulată; lobii întregi sau emarginați. Androceul de obicei din 5 stamine, epipetale, adeseori concrescute cu tubul corolei, rareori în alternanță și cu staminodii sau solzi în gâtul corolei. Gineceu 5-carpelar, cenocarpic, cu ovar de obicei superior, rareori semiinferior (Samolus), unilocular; placentație centrală, cu numeroase ovule, sesile sau pedicelate, dispuse spiralat sau verticilat, hemianatrope sau subcampilotrope, cu 2 integumente; stigmat globulos. Fructul este o  pixidă sau o capsulă denticulată, deschizându-se prin 5 sau 10 dinți, sau printr-un căpăcel. Semințele sunt turtite sau muchiate. În România cresc 12 genuri, cu 36  de specii entomofile, terestre, mai rar acvatice (Hottonia). Unele specii au importanță din punct de vedere practic, mai ales ca plante ornamentale (Primula, Cyclamen) sau medicinale (Anagallis arvensis).

Specii din România 
Flora României cuprinde 36 de specii spontane și cultivate ce aparțin la 12 genuri:
Anagallis
Anagallis arvensis = Scânteiuță
Anagallis foemina
Androsace
Androsace chamaejasme = Lăptișor
Androsace elongata
Androsace lactea = Laptele stâncii
Androsace maxima
Androsace obtusifolia
Androsace villosa
Centunculus
Centunculus minimus = Ochișor
Cortusa
Cortusa matthioli = Ciuboțica ursului
Cyclamen
Cyclamen persicum = Ciclamen
Cyclamen purpureus = Ciclamen
Glaux
Glaux maritima = Șerpariță
Hottonia
Hottonia palustris
Lysimachia
Lysimachia nemorum
Lysimachia nummularia = Gălbăjoară, Drețe
Lysimachia punctata = Iarbă de lungoare, Gălbinele
Lysimachia thyrsiflora
Lysimachia vulgaris = Gălbinele
Primula
Primula auricula = Urechea ursului
Primula elatior = Ciuboțica cucului, Țâța vacii
Primula farinosa = Ochii broaștei
Primula halleri = Anghelină
Primula malacoides
Primula minima = Ochiul găinii
Primula obconica
Primula sinensis
Primula veris = Ciuboțica cucului
Primula vulgaris = Griciorei
Primula wulfeniana
Samolus
Samolus valerandi
Soldanella
Soldanella major
Soldanella montana
Soldanella pusilla
Soldanella rugosa
Trientalis
Trientalis europaea

Genuri

Note

Legături externe